tomron87/hebrew-wikipedia-sentences-corpus huggingface dataset:
טריניטיט הוא השם שניתן למשקע זכוכיתי שנוצר על פני קרקע המדבר לאחר הניסוי הגרעיני הראשון בהיסטוריה, ניסוי טריניטי שהתקיים ב-16 ביולי 1945 בניו מקסיקו.
הזכוכית מורכבת בעיקר מסיליקה ופצלת השדה, שהותכו בפיצוץ האטומי.
צבעה בדרך כלל ירוק בהיר.
הזכוכית רדיואקטיבית אך במידה נמוכה ולכן טיפול בה בטוח למדי לתקופות זמן קצרות.
בסוף שנות ה-40 ותחילת שנות ה-50 של המאה ה-20, נאספו דוגמאות רבות ונמכרו לאספני מינרלים.
גם כיום ניתן למצוא עקבות של החומר באתר טריניטי, למרות שרובו נאסף ונקבר על ידי הוועדה לאנרגיה אטומית של ארצות הברית ב-1952. כעת חל איסור על לקיחת החומר מהאתר.
למרות זאת, חומר שנלקח לפני הטלת האיסור נותר ברובו בידי אספנים.
ב-2005 העלו רוברט הרמס, חוקר המעבדה הלאומית לוס אלמוס, והחוקר העצמאי ויליאם שטריקפאדן, השערה לגבי מקור החומר.
לפי השערה זו, המינרל לא נוצר מחול שנחשף לכדור האש, אלא על ידי חול שנשאב למעלה לתוך כדור האש עצמו, והומטר אל האדמה בצורה נוזלית.
השם "טריניטיט" משמש לעיתים לכל השאריות הזכוכיתיות באתרי ניסויים גרעיניים, ולאו דווקא רק לשאריות באתר טריניטי.
טריסטן פול מק וילדס הוא שחקן, זמר-יוצר ומפיק מוזיקלי אמריקאי.
ידוע בעיקר בשל תפקידיו כמייקל בסדרת הפשע "הסמויה" מבית HBO וכדיקסון בסדרה "90210".
וילדס נולד וגדל בסטטן איילנד, ניו יורק, ניו יורק שבארצות הברית.
אימו, מוניק מונקיון, היא אפרו-דומיניקנית והיא ממוצא אירי ואילו אביו, פול וילדס, הוא אפרו-אמריקאי.
הוא החל לשחק בגיל 7 בעקבות אחיו הגדול.
תפקידו המשמעותי והרשמי הראשון היה ב-2005 בסדרה Miracle's Boys שהציגה בערוץ הנוער של ניקלודיאון.
בשנת 2006 החל לגלם את הדמות של מייקל בסדרת הדרמה של HBO "הסמויה", ולאחר שזו הסתיימה, הוא שיחק בתיאטרון ומיד לאחר מכן החל לגלם את דיקסון וילסון בסדרת הספין אוף של בוורלי הילס 90210, "90210" שמשדרת ברשת The CW.
הוא הופיע גם בקמפיין אשר קורא לאנשים צעירים לצאת להצביע לצד ג'סיקה אלבה והיידן פנטייר.
הוא הופיע בין היתר בסרטים "חצי נלסון" (2006) ו"החיים הסודיים של הדבורים" (2008), סרט אשר מבוסס על ספר באותו השם מאת סו מונק קיד.
וילדס חתם על חוזה עם חברת התקליטים "Ten2one" ובינתיים הוציא שני שירים: "Fall 4 her" שנכתב על ידי ריקו לאב ו-"Runaround" שנכתב על ידי וילדס וריאן טובי.
שני השירים הופקו על ידי Dre & Vidal.
שניים משיריו, "2 Girls" ו-"Kim" הופיעו בעונה הרביעית של 90210.
בשנת 2017 החל לשחק במיני-סדרה "יריית פתיחה" ברשת FOX.
+שנהסרטתפקידהערות2006חצי נלסוןג'מאל2008החיים הסודיים של הדבוריםזאק טיילור2012זנבות אדומיםריי גנון2020באמת אהבהניק2023הללויה (אנ')פי.ג'יי
+שנהסדרהתפקידהערות2005Miracle's Boysאי.ג'יי.3 פרקים2008-2006הסמויהמייקל לי22 פרקים2007פשע מן העברסקיל ג'ונספרק: "8:03 AM"2008חוק וסדרוויל מאנינגפרק: "Driven"2013-200890210דיקסון וילסוןתפקיד ראשי; 5 עונות2016The Breaksדי-ויסרט טלוויזיה של VH12017The Breaksדי-ויתפקיד ראשי; 8 פרקיםיריית פתיחהסמל ג'ושוע בקתפקיד ראשי; 10 פרקים2018Dinner for Twoכריססרט טלוויזיה2019TALESקיירוןפרק: "Deep Cover"2021-הווהSwaggerאלונזותפקיד ראשי; 10 פרקים
טריניטי קולג' ובשמו הרשמי המלא: הקולג' של השילוש הקדוש והבלתי ניתן לפיצול בעיר ואוניברסיטת קיימברידג' מייסודו של הנרי השמיני הוא קולג' של אוניברסיטת קיימברידג' הנמצא בעיר קיימברידג' באנגליה.
טריניטי קולג' הוא אחד משלושת הקולג'ים המלכותיים באוניברסיטת קיימברידג' לצד קינגס קולג' וקולג' סנט ג'ון .
לטריניטי יש אגודות רבות ובכללן האגודה המתמטית של טריניטי () שהיא האגודה המתמטית הוותיקה ביותר בממלכה המאוחדת, מועדון הסירות הראשון והשלישי שהעניק לנשף מאי את שמו.
נכון לשנת 2023, בטריניטי יש כ-730 סטודנטים לתואר ראשון, 350 סטודנטים לתארים מתקדמים וכ-180 עמיתים, והוא הקולג' הגדול ביותר באוניברסיטאות קיימברידג' ואוקספורד.
במספר הסטודנטים הוא שני להומרטון קולג' בקיימברידג'.
בטריניטי קולג' קיימות 28 תוכניות לימוד לתואר ראשון בתחומי המדעים, המתמטיקה, האמנויות, מדעי הרוח והחברה.
טריניטי קולג' נוסד על ידי הנרי השמיני.
השער הגדול הוא הכניסה הראשית אל הקולג', ומוביל אל החצר הגדולה.
פסלו של מייסד הקולג' - הנרי השמיני ניצב מעל הכניסה.
הפסל אוחז בידו רגל של שולחן במקום חרב.
וישנן אגדות כיצד בוצעה ההחלפה ובידי מי.
ב-1704, המצפה האסטרונומי הראשון נבנה על גבי בית האורחים.
מתחת לפסלו של המייסד נמצא שלט האצולה של אדוארד השלישי שייסד את אולם המלך ושלטי האצולה של חמשת בניו שהגיעו לבגרות ובנוסף מגן ריק השייך לוויליאם מהרטפילד שנפטר כתינוק לפני שקיבל את שלט אצולתו.
החצר הגדולה (נבנתה בעיקר בשנים 1599–1608) נהגתה על ידי תומאס נוויל שהרס כמה בניינים קיימים בשטח כולל רוב קולג' מייקלהאוס.
החצר של נוויל (נבנתה ב-1614) ממוקמת בין החצר הגדולה והנהר.
החצר הזו נבנתה על גבי עזבון על ידי המאסטר תומאס נוויל.
במקור הייתה החצר קטנה בשליש וללא ספריית של רן.
ספריית רן (נבנתה בין השנים 1676–1695 על ידי כריסטופר רן) ממוקמת בקצה המערבי של חצר נוויל והיא אחת הספריות הנודעות ביותר של קיימברידג'.
החצר החדשה (או חצר המלך, נבנתה ב-1825 על ידי ויליאם וילקינס) ממוקמת מדרום לחצר של נוי ונבנתה בסגנון טיודור-גותי.
החצר הזו ידועה בשל העץ הגדול שנמצא במרכזה.
ישנו מיתוס הגורס כי זהו העץ ממנו נפל התפוח על ראשו של אייזק ניוטון בעת שהגה את תאוריית הכבידה.
למעשה ניוטון היה בוולפשור באותו הזמן, והעץ הנמצא במרכז החצר החדשה הוא עץ ערמונים.
הקפלה של טריניטי נבנתה במאה ה-16 והיא בניין רשום.
ישנן בקפלה מספר מצבות, גל-עדים ולוחות זיכרון לעמיתים ובוגרים של טריניטי קולג' שמתו במהלך מלחמות העולם.
הקפלה משמשת להופעות של מקהלת טריניטי, המורכבת מכ-30 מלגאי שירה וכ-2 מלגאי אורגן לתוארי ראשון.
בכל ערב, לפני ארוחת הערב, מברכים על המזון חברי הסגל והעמיתים הבכירים.
,Benedic, Domine, nos et dona tua (ברך אותנו אלוהנו ואת המתנות הללו)
אם שני השולחנות הגבוהים של הסגל בשימוש, מתווסף נוסח האנטיפוני לתחילת הברכה:
בין בוגרי טריניטי ניתן למנות שישה ראשי ממשלה בריטים, הפיזיקאים אייזק ניוטון ונילס בוהר, הפילוסופים לודוויג ויטגנשטיין וברטרנד ראסל והמרגלים קים פילבי, גאי ברג'ס ואנתוני בלאנט שנודעו כרשת קיימברידג'.
שניים מן המשפחה המלכותית בבריטניה הם בוגרי טריניטי: הנסיך ויליאם, דוכס גלוסטר ואדינבורו והמלך צ'ארלס השלישי.
חברי המשפחה המלכותית נוספים שלמדו בטריניטי ולא סיימו בו תואר אקדמי הם אדוארד השביעי, ג'ורג' השישי והנסיך הנרי, דוכס גלוסטר.
במהלך המאה ה-20 והמאה ה-21 זכו חברי טריניטי ב-45 פרסי נובל מתוך 121 פרסי נובל בהם זכו חברי אוניברסיטת קיימברידג', המספר הגבוה ביותר של פרסי נובל בהם זכה קולג' בודד באוניברסיטת קיימברידג'.
חברי הקולג' זכו ב-5 מדליות פילדס מתוך 6 שהוענקו למתמטיקאים בריטים, ב-4 פרסי וולף, ב-3 פרסי בלצן, ב-2 פרסי גאת'רי, זוכה 1 בפרס אבל, זוכה 1 בפרס קראפורד, ב-12 מדליות קופלי, זוכה 1 בפרס טיורינג מתוך 7 בריטים ו-4 זוכי פרסי אוסקר.
טריסטן טרבור ג'יימס תומפסון הוא כדורסלן קנדי-אמריקאי, המשחק בעמדות הפאוור פורוורד והסנטר.
תומפסון נולד בטורונטו וגדל בקנדה, וכשהיה בכיתה י' עבר לארצות הברית והחל לשחק במדי קבוצת הכדורסל של בית הספר התיכון "סיינט בנדיקט" שבניו ג'רזי.
באמצע שנת ה, כאשר כבר היה נחשב לאחד הכישרונות המבטיחים בארצות הברית לגילו, הודח תומפסון מקבוצת הכדורסל לאחר שהתעמת עם מאמנו במהלך משחק.
בעקבות ההדחה, עזב תומפסון את בית הספר, ועבר לתיכון "פינדלי" בהנדרסון שבנבדה.
בפינדלי הפך תומפסון עד מהרה לשחקן מרכזי, ובשנתו האחרונה בתיכון רשם של 15.9 נקודות, 9.6 ו-1.8 חסימות למשחק, הוביל את קבוצתו למאזן של 32 ניצחונות מול שני הפסדים ולאליפות המדינה ואף הוזמן להשתתף במשחק מקדונלד'ס אול-אמריקן.
עם סיום לימודיו התיכוניים, דורג תומפסון על ידי ESPN במקום העשירי בין בני המחזור שלו בגיוסים למכללות.
הוא בחר לשחק במדי קבוצת הכדורסל של אוניברסיטת טקסס באוסטין המשחקת בחטיבת "ביג 12" של ליגת המכללות.
כבר בעונת ה שותף תומפסון ב-34 משחקים, בהם הוביל את הקבוצה עם 7.8 ריבאונדים ו-2.4 חסימות למשחק והוסיף גם 13.1 נקודות, שני בקבוצה רק לג'ורדן המילטון.
הוא סייע לקבוצתו להעפיל עד למשחק הגמר של טורניר אליפות החטיבה.
במשחק הגמר, בו פגשה קבוצתו את אוניברסיטת קנזס, שיחק תומפסון 21 דקות בלבד משום שהסתבך בבעיית עבירות, ולא הצליח למנוע את הפסדה של טקסס בתוצאה 85-73.
לאחר שנה אחת בלבד בליגת המכללות, החליט תומפסון להעמיד את עצמו לבחירה בדראפט ה-NBA.
הוא נבחר בבחירה הרביעית על ידי קליבלנד קאבלירס, בחירה שהייתה גבוהה מכפי שחזו לו הפרשנים.
בעונת הרוקי שלו, שהייתה עונה מקוצרת בשל שביתת השחקנים, עלה תומפסון מהספסל במרבית העונה כמחליפו של אנטואן ג'יימיסון.
עם פציעתו של אנדרסון ורז'או החל תומפסון לעלות בחמישייה, אם כי העונה פעמים רבות בעמדת הסנטר.
הוא רשם לאורך העונה 8.2 נקודות ו-6.5 ריבאונדים, כולל שיא קריירה של 27 נקודות ו-12 ריבאונדים מול ניו ג'רזי נטס, ובסיום העונה נבחר לחמישיית הרוקיז השנייה.
בעונה הבאה, עונת , עם עזיבתו של ג'יימיסון, החל תומפסון לעלות בחמישייה באופן קבוע.
הוא פתח בחמישייה בכל 82 המשחקים של העונה הסדירה, ותרם 11.7 נקודות ו-9.4 ריבאונדים.
במהלך העונה, בניסיון לשפר את אחוזי הקליעה מקו העונשין, החל תומפסון השמאלי לזרוק מקו העונשין ביד ימין, ניסיון אשר צלח כששיפר את קליעתו בכ-20%.
גם בעונה העוקבת עלה תומפסון בחמישייה בכל 82 משחקי העונה הסדירה ורשם 11.7 נקודות ו-9.2 ריבאונדים, אולם לא הצליח לסייע לקבוצתו להעפיל למשחקי הפלייאוף.
לקראת עונת הגיע אל קליבלנד קווין לאב, המשחק בעמדתו של תומפסון, ותפס את משבצת הפאוור פורוורד ברוטציה של דייוויד בלאט, מאמן הקבוצה.
תומפסון שותף בכל 82 משחקי העונה, אך עלה בחמישייה ב-15 מהם בלבד.
ב-26.8 דקות בהן שותף בממוצע רשם 8.5 נקודות ו-8.0 ריבאונדים למשחק, וסייע לקבוצתו לסיים את העונה במאזן של 59 ניצחונות מול 23 הפסדים, בתאריך 22 באוקטובר 2016 חתם על חוזה ל-5 שנים על סך 82 מיליון דולר לכל התקופה עם שכר שנתי של 16.4 מיליון דולר.
בנובמבר 2020, לאחר 9 עונות רצופות בקליבלנד, חתם תומפסון על חוזה בבוסטון סלטיקס.
ביולי 2021 הועבר לסקרמנטו קינגס, כחלק מטרייד משולש ובתמורה לדלון רייט.
ב-7 בפברואר 2022 הועבר בטרייד לאינדיאנה פייסרס עם באדי הילד וטייריס הליברטון תמורת ג'סטין הולידיי ודומנטאס סאבוניס, אך לאחר שבוע שוחרר מהקבוצה.
ב-19 בפברואר 2022 חתם בשיקגו בולס עד לסוף העונה.
החל מאפריל 2016 נמצא תומפסון במערכת יחסים עם הדוגמנית וכוכבת הריאלטי קלואי קרדשיאן, אשר הכריזה על הריונה ממנו ב-20 בדצמבר 2017. ב-12 באפריל 2018 נולדה לזוג ילדה.
ביולי 2022 נולד לזוג בן בפונדקאות.
בדצמבר 2021 נפרדו תומפסון וקרדשיאן .
בנובמבר 2020 קיבל תומפסון אזרחות אמריקאית.
הנהר טריניטי הוא היובל הארוך ביותר, 266 קילומטרים, של הנהר קלאמת בצפון-מערב מדינת קליפורניה בארצות הברית.
הנהר מנקז אזור של רכסי החוף של קליפורניה, כולל החלק הדרומי של הרי קלאמת, צפונית-מערבית לעמק סקרמנטו.
הנהר הוכרז כנהר לאומי פראי ונופי והוא זורם במהירות לאורך מרבית מסלולו בקניונים צרים ושדות אחו הרריים.
הזרם המהיר של הנהר הפך אותו ליעד פופולרי לרפטינג במים לבנים ולשיט בקיאקים.
השם המקורי של הנהר בפי בני ההופה היה "Xun".
הוא היה גם ידוע כ"נהר הקרקפת האינדיאני" (Indian Scalp River) כאשר ג'דדיה סמית וחבורת ציידי הפרוות שאיתו חצו אותו בדרכם לצפון במעלה החוף ב-25 במאי 1828.
במפות מאותה תקופה היה הנהר קרוי הנהר סמית.
פירסון רידינג (Pierson Barton Reading; 1868-1816), שחיפש זהב באזור הגיע לנהר ב-1845 וקרא לו בשם טריניטי, "השילוש הקדוש" באנגלית, משום שחשב בטעות כי הנהר נשפך למפרץ טרינידד (Trinidad Bay) הסמוך.
חלקו העליון של הנהר היה אתר לחיפוש זהב בכריית פלייסר, כולל כרייה הידראולית בקנה מידה גדול מאז ימי הבהלה לזהב בקליפורניה ב-1849.
בשיטפון הגדול של 1862 עלה הנהר על גדותיו ובשיטפון נמחתה כלכלת האזור לגמרי.
אביו של ג'רי גרסיה, גיטריסט וסולן בלהקת הרוק הפסיכדלי "גרייטפול דד" טבע בנהר ב-1947 בתאונת דיג.
מקורו של הנהר במורדות המזרחיים של הרי סקוט, רכס בהרי קלאמת ביער הלאומי שסטה-טריניטי (Shasta-Trinity National Forest) במחוז טריניטי.
הוא זורם לדרום-מערב לאורך המורדות המערביים של הרי טריניטי לתוך אגם טריניטי, מאגר מים באורך 32 קילומטרים שנוצר על ידי סכר טריניטי שהוקם בשנת 1962 והמשמש ליצירת חשמל מאנרגיה הידרואלקטרית.
כמעט מיד לאחריו הנהר זורם למאגר מים נוסף, אגם לואיסטון (Lewiston Lake), שנוצר על ידי סכר לואיסטון בעיירה לואיסטון.
אגם טריניטי ואגם לואיסטון שוכנים בתחומי אזור הנופש הלאומי ויסקיטאון-שסטה-טריניטי (Whiskeytown-Shasta-Trinity National Recreation Area).
כ-90% ממי הנהר מוטים במאגר לואיסטון באמצעות מערכת תעלות ומנהרות לנהר סקרמנטו.
מערכת זו היא חלק ממיזם העמק המרכזי שנועד לספק מים להשקיה לחקלאות בעמק המרכזי של קליפורניה.
יתרת המים, כ-10% מהספיקה המקורית, ממשיכים לזרום באפיק המרכזי עוד 209 קילומטרים.
הנהר זורם בכיוון כללי מערב-צפון מערב דרך ויוורוויל (Weaverville) ולאורך הצד הדרומי של האלפים של טריניטי.
ביישוב ברנט ראנץ' (Burnt Ranch) נשפך אליו מדרום היובל "המזלג הדרומי של הנהר טריניטי" (South Fork Trinity River) בגבול שבין המחוזות טריניטי והמבולדט.
מנקודת המפגש עם המזלג הדרומי הנהר זורם בכיוון כללי לצפון-צפון מערב דרך שמורת עמק הופה ונשפך לנהר קלאמת מדרום בוויצ'פק בצפון מחוז המבולדט, כ-30 קילומטרים מחוף האוקיינוס השקט.
20 הקילומטרים האחרונים של הנהר, כולל השפך לקלאמת, הם חלק מהשמורה של בני ההופה.
הנהר ידוע גם בהגירה של דגי הסלמון וסטילהד במעלה הנהר למטרת רבייה, חלקם מגיעים ממדגרות דגים.
דגי אלתית גמלונית נכנסים לנהר באמצע יולי ושוהים בו עד אוקטובר ונעלמים בתחילת נובמבר.
דגי סטילהד מגיעים באוקטובר ושוהים בנהר עד מרץ.
ב-1981 קבע הקונגרס של ארצות הברית את כל קטע הנהר מסכר לואיסטון ועד השפך לקלאמת, כמו גם קטעים ביובלים של הנהר, כנהר פראי ונופי לאומי.
ב-1828 חצתה משלחת ג'דדיה סמית את הנהר בעזרת אינדיאנים מבני היורוק וחנתה על הגדה המזרחית של הנהר טריניטי.
Rogers), מזכירו של סמית, כתב: "מר סמית רכש מהם את כל פרוות הבונה שאפשר היה", דבר המצביע על כך שהבונים היו אז בשפע בטריניטי.
גם כיום ניתן לראות בנהר ולחופיו בונים ויונקים אחרים כדוגמת לוטרה צפון אמריקנית, דביבון מצוי ושועל אפור מצוי.
טריסטן ואיזולדה היא אופרה בשלוש מערכות מאת ריכרד וגנר אשר כתב גם את הלברית.
עלילת האופרה מבוססת בעיקר על סיפור האגדה הרומנטית מן המאה ה-12 "טריסטן" מאת גוטפריד פון שטרסבורג, שהיה מגדולי המשוררים הגרמניים בימי הביניים.
העבודה על היצירה נמשכה בין השנים 1857–1859, והיא הוצגה לראשונה ב-10 ביוני 1865 במינכן בניצוחו של הנס פון בילוב.
ביצירתו את האופרה, הושפע וגנר במיוחד מספרו של הפילוסוף ארתור שופנהאואר "העולם כרצון וכדימוי" (Die Welt als Wille und Vorstellung), אך גם מהרומן שניהל עם המשוררת מתילדה ווסנדונק .
האופרה טריסטן ואיזולדה נחשבת כאחד משיאי יצירתו האופראית של וגנר, בעיקר בשל השימוש הנרחב שעשה ברעיונות מוזיקליים חדשניים של כרומטיות, עמימות טונאלית, והשעייה הרמונית.
משכך, היא השפיעה באופן משמעותי גם על יצירותיהם של מלחינים רבים במוזיקה הקלאסית המערבית ושימשה השראה רבה בעבודותיהם של גוסטב מאהלר ריכרד שטראוס ועוד.
אחרים לעומת זאת, אפיינו את יצירתם כעומדת בניגוד לזו של וגנר ובהם קלוד דביסי, מוריס ראוול ואיגור סטרווינסקי.
טריסטן ואיזולדה מסמלת את הנסיגה מהלחנה בסגנון ההרמוני והטונלי המקובל, וככזו שהניחה את היסודות למוזיקה הקלאסית של המאה ה-20.
בשנת 1849 נאלץ וגנר לעזוב את משרתו כמנצח האופרה של דרזדן בשל צו מעצר שהוצא נגדו בגין תמיכתו בהתקוממות שנערכה בעיר כנגד ממלכת סקסוניה.
הוא עזב את אשתו וברח לציריך שם פגש בשנת 1852 את סוחר המשי אוטו ווסנדונק שהפך במהרה לתומך ומממן שלו למשך מספר שנים.
בתקופה זו הושפע וגנר מאוד מתנועת הרומנטיזם הגרמני ומשירת ימי הביניים הגרמאנית שחוותה אז "גילוי מחדש".
וגנר העיד על עצמו כי בהשפעת הרומנטיזם וכתבי שופנהאואר ביקש ליצור חוויה בעלת ביטוי אקסטטי של רגשות.
בשנת 1854 השלים את טיוטת הליברית של טריסטן ואיזולדה על פי כתביו של פון שטרסבורג אך רק באוגוסט 1857 החל בבניית היצירה האופראית.
לצורך כך עבר להתגורר בבית כפרי באחוזתו של ווסנדונק ובמקביל ניהל רומן עם אשתו ושילב באופן בלתי מקובל אצלו, שניים משיריה ביצירתו.
ביולי 1858 נאלץ וגנר להעתיק שוב את מגוריו לוונציה לאחר שהרומן הסודי שניהל התגלה והמשיך שם בכתיבת האופרה.
במרץ 1859 נאלץ וגנר, שעדיין נחשב כמבוקש נמלט, להעתיק שוב את מגוריו והפעם ללוצרן שם השלים באוגוסט 1859 את כתיבת היצירה.
לאחר השלמתה הציע וגנר להציג את עבודתו למספר בתי אופרה אך זו התגלתה כקשה מאוד לביצוע, ולא הצליחה להגיע לידי מימוש על ידם גם לאחר מספר רב של ניסיונות הפקה.
לאחר שבאופרה של וינה נעשו למעלה מ-70 חזרות בין השנים 1862–1864 טריסטן ואיזולדה טרם הוצגה.
הצגת הבכורה נערכה לבסוף רק ביוני 1865 בתיאטרון הלאומי במינכן לאחר שוגנר הפך לחביבו של לודוויג השני, מלך בוואריה שהשקיע משאבים כספיים רבים בהפקת האופרה.
בחודש יולי 1865 לאחר ארבע הופעות בלבד, נפטר הזמר שגילם את טריסטן, עובדה שעוררה שמועות כי מותו קשור במאמץ שנדרש ממנו לצורך התפקיד.
בעקבות מותו, נקלעה גם אשתו שגילמה את איזולדה למשבר נפשי וחדלה מלהופיע עוד.
בתחילת המאה ה-20, נהנתה יצירה זו, כמו יצירות אחרות של וגנר, ממקום מרכזי בחיי הרוח והתרבות של מינכן.
האופרה טריסטן ואיזולדה נחשבת לאבן דרך בהתפתחות המוזיקה הקלאסית המערבית וזאת בשל השימוש החדשני שעשה וגנר במגוון רחב ויחודי של סולמות כרומטיים, הרמוניה ופוליפוניה.
האקורד הראשון ביצירה המכונה "אקורד טריסטן" מסמל באופן ברור את המעבר מהרמוניה טונאלית מסורתית לאקורד דיסוננטי.
האופרה ידועה בשל המגוון הרחב והבלתי מקובל עד לאותו הזמן של פרקטיקה הרמונית כמו למשל השימוש התכוף בשני אקורדים רצופים של טריטון, וכן השימוש בהשהייה הרמונית לצורך יצירת מתח הנובע מחשיפת המאזין לסדרה בלתי נגמרת של קדנצות.
בעוד שהשימוש בכלים הרמוניים אלה החל כבר אצל מלחינים בתקופת הרנסאנס, הרי שוגנר היה מבין הראשונים לשלב אותם לכל אורך היצירה.
הטונאליות והצבעוניות המוזיקלית של וגנר השפיעו כאמור על התפתחות המוזיקה המערבית ובין היתר על המוזיקה בסרטי הקולנוע.
כך למשל בסרטו של אלפרד היצקוק ורטיגו מורגשת השפעה רבה של קינת המוות המפורסמת מתוך האופרה (Liebestod)
איזולדה שאמורה להנשא למארקה מלך קורנוול והמשרתת שלה, מועברות בספינתו של האביר טריסטן לחצרו של המלך.
היא חשה נלעגת ומתפללת לטביעתה של הספינה בים.
זעמה מופנה בעיקר כלפי טריסטן, האביר הממונה על הובלתה ליעד והיא דורשת לשוחח עימו.
טריסטן מסרב, ומזכיר לה כי הרג את ארוסה.
איזולדה מספרת למשרתת כי ריפאה והצילה ממוות אדם זר שהרג את ארוסה, ולאחר מכן התברר לה כי מדובר בטריסטן.
היא ניסתה להרוג אותו בחרבו אך הוא הביט לתוך עיניה והיא לא מצאה בליבה את הכוחות לכך.
טריסטן הורשה לעזוב עם הבטחה שלא יחזור יותר.
למרות זאת בגד בהבטחתו וחזר בשליחותו של דודו, המלך, על מנת לקחת את איזולדה לחתונה.
איזולדה מכינה שיקוי ודורשת מטריסטן לשתות עמה במטרה לכפר על בגידתו.
השיקוי שאמור לגרום למות שניהם, מתגלה כשיקוי אהבה שנרקח על ידי המשרתת.
המלך מארקה יוצא למסע ציד לילי.
איזולדה נשארת בטירה, מכבה לפיד בוער כסימן לטריסטן שיצטרף אליה.
המשרתת מזהירה אותה כי אחד מאבירי המלך, מלוט חברו של טריסטן, חושד בקשר שבינה לבין טריסטן אך היא מתעלמת.
זוג הנאהבים, טריסטן ואיזולדה נפגשים בחשאי ומצהירים על אהבתם.
טריסטן מצר על אור היום שלא מאפשר להם לממש את אהבתם באופן גלוי, וטוען כי רק בלילה הארוך של המוות יוכלו להתאחד לנצח.
זוג הנאהבים אינו שועה לאזהרותיה של המשרתת כי אור היום עולה.
באור, מתגלה זוג הנאהבים החבוק לעיני המלך.
הבגידה המשולשת מתגלה: טריסטן בוגד במלך, האביר מלוט בוגד בחברו טריסטן, ואיזולדה בוגדת בחובתה.
טריסטן ומלוט נלחמים וטריסטן מניח ליריבו לפצוע אותו קשה.
טריסטן הגוסס מועבר לטירתו בבריטני.
רועה משמיע תרועת אבל וידידו של טריסטן אומר כי רק איזולדה יכולה לרפאו.
הרועה מבטיח כי ישמיע תרועת שמחה עם הגיעה של ספינה.
טריסטן מתעורר ומקונן על גורלו להיות שוב באור.
ידידו מספר לו כי איזולדה בדרכה אליו.
הוא שוקע בתרדמת כאשר ספינתה של איזולדה מגיעה.
תרועת השמחה של הרועה נשמעת, טריסטן מתעורר, ובהתרגשותו הוא קורע את התחבושות מעל פצעיו.
איזולדה מגיעה לפגוש את אהוב ליבה.
טריסטן נופח את נשמתו כאשר שמה של אהובתו על שפתיו.
איזולדה מתמוטטת לצידו של טריסטן כאשר ספינה נוספת מגיעה וממנה יורדים המלך, האביר מלוט והמשרתת.
ידידו של טריסטן סבור כי הם הגיעו במטרה להרוג את טריסטן, מסתער על האביר מלוט.
המלך מנסה להפריד ביניהם אך השניים הורגים זה את זה.
המלך מבכה את מותו של טריסטן ומספר כי המשרתת גילתה לו את מעשה שיקוי האהבה, והגעתו היא במטרה לאפשר את האיחוד בין השניים.
איזולדה מתעוררת מעלפונה, מספרת כי חזתה את חזרתו של טריסטן מהמתים, ומתה.
טרינקסודון (שם מדעי: Thrinaxodon) הוא סוג של זוחל נכחד מקבוצת התראפסידה שחי בראשית תקופת הטריאס לפני 247–251 מיליון שנה באנטארקטיקה ודרום אפריקה.
הוא שרד בתקופה שלאחר הכחדת פרם-טריאס, אולי בגלל מאורותיו שהצילו אותו.
זה היה יצור באורך 50 סנטימטרים ששקל בערך 3 קילוגרם ודמה בהתנהגותו לשועל.
הוא היה יצור מכוסה פרווה מקבוצת הקיינודונטיים שמהם התפתחו היונקים המודרניים.
ליצור זה היו לסתות קטנות בעלות שיניים מורכבות והוא היה טורף של לטאות, תראפסידים קטנים ויצורים קטנים נוספים.
היצור חי במאורות עם בת זוגו, שהטילה ביצים והצעירים שבקעו ינקו חלב מאמם.
ואולם היצור לא יכול היה לשמור על חום גופו כמו יונק וגופו נע לצדדים ולא ישר כמו רוב היונקים.
יצורים אלה היו מאחרוני קבוצתם בתקופת הטריאס שלפני עליית הדינוזאורים והם נכחדו לאחר המאבק על השליטה איתם.
יצור זה הופיע בסדרות פלאווורלד וללכת עם דינוזאורים.
טריסטראם ג'יימס אליס היה אמן אנגלי, שהתפרסם בעקבות ציוריו במזרח התיכון ומזרח הים התיכון.
אליס היה בנו של המתמטיקאי והפילולוג אלכסנדר ג'ון אליס.
הוא ואחותו התאומה, מרים אן, נולדו ב-2 ביולי 1844. הוא היה מוכר במשפחתו כ"טריסטי" ובילה את שנותיו הראשונות בבאת', בקליפטון ובאדינבורו, לאחר מכן נשלח לבית הספר בקווינווד קולג' בהמפשייר.
בבית הספר אליס הצטיין במתמטיקה, ולמד גם רישום, הוא לא אהב את הדגש שהושם על העתקה במקום על אמנות מקורית.
בשנת 1862 נסע אליס לקינגס קולג', לונדון, שם זכה במהלך השנה השנייה להצטיינות הגבוהה ביותר במחלקה למדעים שימושיים בתולדות הקולג'.
הוא זכה בכל המלגות שהציעה המכללה וזכה בתואר נספח אקדמי בקולג' לאחר לימוד של שנתיים בלבד, כהוקרה על הישגיו יוצאי הדופן.
לאחר הלימודים באוניברסיטה, אליס השלים התמחות בפיקוח מהנדס הרכבת סר ג'ון פאולר והפך לשותף בחברת מהנדסים.
לאחר מספר שנים החליט אליס כי הייעוד שלו טמון באמנות.
מכיוון שהיו לו אמצעים מספיקים לפרנס את עצמו, נטש את ההנדסה והקדיש את זמנו לציור שמן.
כמה מציורי השמן המוקדמים של אליס הוצגו באקדמיה המלכותית לאמנויות.
למרות זאת, הוא הרגיש כי הטכניקה שלו זקוקה לשיפור ועבר לפריז כדי להיות תלמידו של לאון בונה, והתאמן 12 שעות ביום.
אליס היה אחד מ-170 תלמידים מ-43 מדינות בסטודיו של בונה באותה תקופה, אך נראה כי פיתח ידידות עם מורו, שיעץ לו להתמקד בציור היסטורי.
אליס, לעומת זאת, התעניין יותר בציור נוף ודחה את הצעתו של בונה.
לאחר לימודיו בפריז, החל אליס לנסוע לרשום סצנות ממסעותיו.
בשנת 1878 בילה שישה חודשים בקפריסין, שהייתה תחת הכיבוש הבריטי, שם הוא חלה בקדחת.
למרות זאת, הוא חזר עם 50–60 רישומי צבעי מים שנמכרו כולם לאחר תערוכה ברחוב בונד באפריל 1879. הצלחה זו עודדה אותו לתכנן טיול שאפתני יותר, וכך ב-1 באוקטובר 1879 עלה על ספינת קיטור לאלכסנדריה במטרה לבקר בסוריה, אסיה הקטנה ומסופוטמיה.
אליס הצליח לנסוע מחוף סוריה, בדרך יבשתית לדיארבקיר בדרום-מזרח טורקיה ולאחר מכן ברפסודה במורד החידקל למוסול ולבגדאד בעיראק.
מבגדאד, אליס נסע דרך היבשה לתדמור ולדמשק בסוריה ואז לביירות, לבנון.
לאחר שובו הציג כ-90 סקיצות ממסעותיו, ומכר אותם מיד.
אליס כתב גם תיאור מאויר של שני כרכים על מסעו, "על רפסודה ודרך המדבר", שראה אור בשנת 1881.
המסע הבא של אליס היה למצרים באביב 1882.
הוא בילה שלושה שבועות בפירמידות, שם שהה אצל האגיפטולוג פלינדרס פיטרי, ועזב את המדינה בחודש מאי, רגע לפני הטבח באלכסנדריה ב-11 ביוני 1882, שזירז את המלחמה האנגלו-מצרית.
כעבור מספר שנים, אליס ערך טיול נוסף במזרח הים התיכון, ביקר באתונה, ושלוש סקיצות שצייר נבחרו על ידי ג'ורג' הראשון מיוון.
לאחר מכן, ערך שלושה ביקורים באזור הארקטי, כולל בשפיצברגן, וחזר שוב לים התיכון.
בשנת 1896 נישא אליס והתגורר בנוחות בלונדון.
טרינקומלי (בסינהלית: ත්රිකුණාමළය; בטמילית: திருகோணமலை; באנגלית: Trincomalee), הידוע גם בשם גוקנה ובשם גוקרנה , היא עיר במחוז המזרח , סרי לנקה.
באזור העיר, נמצא מקדש קונסוואראם .
ב-25 באוגוסט – 3 בספטמבר 1782, התרחש באזור העיר, כחלק ממלחמת העצמאות של ארצות הברית, קרב טרינקומלי .
העיר ממוקמת כ-236 ק"מ מבירת סרי לנקה, סרי ג'ייוורדנפורה-קוטה.
בנוסף, העיר נמצאת ליד מפרץ טרינקומלי .
העיר נמצאת ליד הכבישים הלאומיים A6, A12, A15, B340 ו-B424. באזור העיר, נמצא נמל טרינקומלי ושדה התעופה צ'איינה ביי .
מחוז טריניטי הוא מחוז בצפון-מערב מדינת קליפורניה בארצות הברית.
מחוז טריניטי טרשי, הררי, מיוער בצפיפות, והוא שוכן לאורך הנהר טריניטי בתוך והרי קלאמת.
זהו גם אחד משלושת המחוזות בקליפורניה ללא ערים מאוגדות.
המחוז מאוכלס בדלילות, ורק ארבעה מחוזות אחרים בקליפורניה מכילים פחות תושבים.
נכון למפקד האוכלוסין של 2020 היה גודל האוכלוסייה 16,112 תושבים.
מושב המחוז הוא העיירה , והנקודה הגבוהה ביותר בו היא הר אדי (Mount Eddy) בגובה 2,752 מטרים.
למחוז טריניטי יש היסטוריה עשירה של ילידים בני ה כלול ההופה של המזלג הדרומי (South Fork Hupa), צ'ימאריקו (Chimariko) ווינטו (Wintu).
מקור שם המחוז מהנהר טריניטי, שקיבל את שמו בשנת 1845 ממייג'ור פירסון בי רידינג (Pierson B.
Reading), שהיה תחת הרושם המוטעה שהנהר נשפך לתוך .
טריניטי הוא התרגום לאנגלית של המילה טרינידד (בספרדית: "השילוש הקדוש").
מחוז טריניטי היה אחד המחוזות המקוריים של קליפורניה, שנוצר בשנת 1850 בזמן הקמת המדינה.
חלקים מהמחוז הועברו למחוז קלאמת ב-1852 ולמחוז המבולדט ב-1853.
לפי לשכת מפקד האוכלוסין של ארצות הברית, שטחו של המחוז כולל של 8,310 קילומטרים רבועים, מתוכם 8,230 קילומטרים רבועים הם יבשה ו-73 קילומטרים רבועים (0.9%) הם מים.
המחוז מכיל חלק נכבד מהיער הלאומי שסטה-טריניטי ומ – אזור הטבע הבראשיתי השני בגודלו בקליפורניה.
מחוז טריניטי מורכב מחמישה אזורי מפקד אוכלוסין.
אזור מפקד אוכלוסין 1.01 כוללת את הקהילות של דאגלס סיטי, לואיסטון, טריניטי סנטר וחלק מקופי קריק וויברוויל.
מאפיינים בולטים הם סכר ואגם טריניטי, סכר ואגם לואיסטון, הנהר טריניטי ועמק לואיסטון.
יש בה אוכלוסייה של 2,585 אנשים ב-1,424 קילומטרים רבועים, מה שמוביל לצפיפות אוכלוסין של 1.8 אנשים לכל קילומטרים רבוע.
אזור מפקד האוכלוסין 1.02 כולל את רוב ויברוויל וקופי קריק.
זהו אזור מפקד אוכלוסין המאוכלס ביותר במחוז, עם 4,558 אנשים.
יש בו 1,162 קילומטרים רבועים, מה שמוביל לצפיפות אוכלוסין של 3.9 אנשים לכל קילומטר רבוע.
מאפיינים בולטים הם אגן וויבר, האלפים של טרינטי, הר סקוט ונהר הטריניטי העליון.
אזור מפקד האוכלוסין 2 כולל את אזור מורד הנהר של מחוז טריניטי.
משמעות הדבר היא הקהילות של ג'נקשן סיטי, ביג פלאט, ביג באר, ברנט ראנץ', הוקינס באר וסלייר.
הוא כולל 2,024 אנשים, ומאפיינים בולטים הם הנהר טריניטי, הרי האלפים של טריניטי והנהר ניו.
אזור מפקד האוכלוסין 3 כוללת את הקהילות הייפורק, היימפום ווילדווד.
יש בה 3,105 אנשים ב-1,553 קילומטרים רבועים, מה שמוביל לצפיפות אוכלוסין של 2 אנשים לכל קילומטר רבוע.
מאפיינים בולטים הם המזלג הדרומי של הנהר טרינטי, הר סאות' פורק, עמק הייפורק, עמק היימפום, פסגת צ'נצ'לולה והייפורק באלי.
אזור מפקד האוכלוסין 4 הוא הגדול ביותר לפי אזור אך דל האוכלוסייה ביותר במחוז עם 975 איש.
הוא מכיל 2,157 קילומטרים רבועים, מה שמוביל לצפיפות אוכלוסין של 1.2 נפשות לקילומטר רבוע.
הקהילה הגדולה ביותר ללא ספק היא מאד ריבר, כאשר הקהילה הקטנות יותר היא רות, קטנפום וזניה.
מאפיינים בולטים כוללים את הר סאות' פורק, הנהר מאד, הנהר ואן דוזן, אגם רות, עמק רות, עמק קטנפום ועמק הואגלין.
במחוז מתארחים תיירים רבים, במיוחד בחודשי הקיץ, לפעילויות כמו מחנאות, תרמילאות, שיט באגמים, רפטינג/קיאקים בנהרות, ציד ודיג.
הקיץ נוטה להיות בהיר, שטוף שמש, חם ויבש מאוד, עם מעט גשם מיוני עד ספטמבר למעט כמה סופות רעמים בהרים בגבהים הגבוהים ביותר.
ימי הקיץ באזורים המאוכלסים של המחוז נעים בין 32 ל-36 מעלות, ולילות הקיץ נעים בין 7 ל-13 מעלות.
ימי החורף נעים בין 4 ל-10 מעלות, והלילות נעים בין 4- ל-2 מעלות.
החורפים נוטים לכמות משקעים בשפע, הגדלים עם גובה ויורדים בעיקר כגשם מתחת ל-1,000 מטרים בקרקעית העמקים, ובעיקר כשלג מעל 1,000 מטרים על מדרונות ההרים.
דצמבר, ינואר ופברואר הם הגשומים ביותר.
המשקעים נעים בין 760 ל-890 מילימטרים בגבהים נמוכים המבודדים מהשפעת החוף, כמו ביג בר, הייפורק וויברוויל, עד 1,400 או 1,530 מילימטרים בגבהים גבוהים, בצד החוף של הר סאות' פורק, או במקומות שבהם יש פערים בהר המאפשרים למשקעים לעבור.
דוגמאות לתופעה אחרונה זו כוללות את סלייר (Salyer) ופורסט גלן (Forest Glen).
אגם קלמיה (Kalmia Lake), בגובה של כמעט 2,250 מטרים באזור קניון קריק של האלפים של טריניטי, נחשב למקום המושלג ביותר בקליפורניה, גובר על אזור אגם הלן בפארק הלאומי הגעשי לאסן, שמקבל 15 עד 18 מטרים של שלג בכל חורף.
כמות השלג הממוצעת בחלקים המאוכלסים של המחוז נעה בין 0–12 סנטימטרים בעמק טריניטי התחתון ועד לפחות 2.5 מטרים במקומות מעל 1,200 מטרים, כמו עמק אינידאן (Indian Valley) ממערב להייפורק (Hayfork).
במחוז ישנה מערכת נרחבת של נהרות ונחלים שוצפים, והשטח טרשי ומיוער, כשהנקודה הגבוהה ביותר בו היא הר אדי (Mount Eddy) בגובה 2,752 מטרים.
הרי קלאמת משתרעים על חלק נרחב של המחוז.
מחוז טהאמה – דרום מזרח
היער הלאומי שישה נהרות (חלקית)
האקלים במחוז טריניטי הוא ים-תיכוני עם ימי קיץ חמים מאוד, יבשים ושטופי שמש ושונות גבוהה של הטמפרטורות בין היום ללילה עקב הלילות הקרירים.
שעות אחר הצהריים החמות מהווים ניגוד מוחלט לאקלים החוף המתון של מחוז המבולדט הקרוב יחסית.
להלן תנאי האקלים במושב המחוז ויברוויל.
ישנם שונים במחוז מכיוון שהגבהים משתנים.
טריניטי היה מחוז בעל נטייה רפובליקנית בבחירות לנשיאות ולקונגרס אם כי במאה ה-21 נוצר שוויון בין המחנות.
אף מועמד דמוקרטי לא זכה במחוז מאז ג'ימי קרטר ב-1976 עד שברק אובמה ניצח את ג'ון מקיין בהפרש של 4% (50% נגד 46%) ב-2008. ב-2012, המחוז הצביע שוב לרפובליקני, אך במעט.
רישום המצביעים במחוז משקף מגמה זו, כאשר רישום מצביעים למפלגה הדמוקרטית ולמפלגה הרפובליקנית כמעט שוויוני (דמוקרטים: 2,710, רפובליקנים: 2,716).
מועמדים של מפלגה שלישית נוטים להצליח למדי במחוז טריניטי: ג'ורג' וולאס קיבל למעלה מ-13% מקולות המחוז ב-1968, וזה היה המחוז היחיד בקליפורניה שבו רוס פרו ניצח ב-1992. זה היה גם המחוז המוצלח ביותר בקליפורניה מבחינת פרו ב-1996, אף על פי שהוא לא ניצח במחוז שוב.
גם ג'ון אנדרסון הצליח מאוד במחוז ב-1980, וכך גם מועמדים של מפלגה שלישית ב-2016.
מחוז טריניטי היה המחוז היחיד בקליפורניה שבו ברק אובמה ניצח ב-2008 וג'ו ביידן הפסיד ב-2020.
מחוז טריניטי נמצא במחוז הקונגרס השני של קליפורניה, המיוצג על ידי הדמוקרט ג'ארד הופמן.
בסנאט של המדינה, טריניטי הוא חלק ממחוז הסנאט השני, המיוצג על ידי הדמוקרט מייק מקגווייר, וממחוז הקונגרס השני, המיוצג על ידי הדמוקרט ג'ים ווד.
בשנת 2010, הצביע מחוז טריניטי נגד הצעה 19 (Proposition 19), שהייתה הופכת את המריחואנה לחוקית ומטילה מס על גידולו.
בשנת 2016 התבקשו תושבי מחוז טריניטי להצביע שוב על לגליזציה של מריחואנה לצריכת פרטית ברמת המדינה, בסיוע חוק השימוש למבוגרים במריחואנה (AUMA), הידוע גם בשם הצעה 64 של קליפורניה (California Proposition 64).
ההצעה עברה במחוז עם 50.1% בעד לגליזציה.
בכל המדינה, הצעה עברה עם 57.1% מהקולות.
טריניטי טרנזיט (Trinity Transit) מספקת שירות אוטובוסים בין עירוני בימי חול בכבישי המדינה 3 ו-299, עם שירות מחבר בווילו קריק ורדינג.
השירות ניתן גם מוויברוויל ללואיסטון והייפורק (יומי).
יש במחוז חמישה נמלי תעופה: נמל התעופה טריניטי סנטר, נמל התעופה ויברוויל, נמל התעופה הייפורק, נמל התעופה היימפום ושדה התעופה רות.
מפקד האוכלוסין של ארצות הברית בשנת 2010 דיווח על אוכלוסייה של 13,786 נפשות.
היספנים או לטינים מכל גזע היו 959 אנשים (7.0%).
נכון למפקד האוכלוסין של שנת 2000, התגוררו במחוז 13,022 נפשות, ב-5,587 משקי בית ו-3,625 משפחות המתגוררות במחוז.
צפיפות האוכלוסין הייתה 2 אנשים לכל קילומטר רבוע.
היו 7,980 יחידות דיור בצפיפות ממוצעת של 1 לכל קילומטר רבוע.
ההרכב הגזעי של המחוז היה 88.9% לבנים, 0.5% שחורים או אפרו אמריקאים, 4.9% ילידים אמריקאים, 0.5% אסייתים, 0.1% תושבי איי האוקיינוס השקט, 0.9% מגזעים אחרים ו-4.4% משני גזעים או יותר.
4.0% מהאוכלוסייה היו היספנים או לטינים מכל גזע.
היו 5,587 משקי בית, מתוכם ל-25.4% היו ילדים מתחת לגיל 18 שגרים איתם, 50.5% היו זוגות נשואים שחיו יחד, ל-10.1% הייתה בעלת בית ללא בעל נוכחות, ו-35.1% היו לא-משפחות.
29.5% מכלל משקי הבית היו יחידים, ול-11.1% היה מישהו שחי לבדו בן 65 ומעלה.
גודל משק הבית הממוצע היה 2.29 וגודל המשפחה הממוצע היה 2.80.
הגיל החציוני היה 45 שנים.
ההכנסה החציונית למשק בית במחוז הייתה 27,711 דולר, וההכנסה החציונית למשפחה הייתה 34,343 דולר.
לגברים הייתה הכנסה חציונית של 31,131 דולר לעומת 24,271 דולר לנשים.
ההכנסה לנפש במחוז הייתה 16,868 דולר.
היא נקראה טריניטי "דה טאק" טיילור בעונה הראשונה שלה, אבל בפרק הראשון של אולסטארס, היא ציינה שמעתה והלאה היא תקרא טריניטי דה טאק.
טריניטי התחרתה בעונה השביעית של המרוץ לדראג: אולסטארס, עונת המנצחות הראשונה של הזיכיון.
טיילור נולדה בברמינגהאם, אלבמה וגדלה בטארסוויל וספרינגוויל, אלבמה.
זמן קצר לאחר לידתה, טיילור גודלה על ידי סבא וסבתא שלה מכיוון שאימה חלתה ב-HIV ומתה מכך.
אם הדראג שלה היא ג'ורדן קנדי.
טריניטי נבחרה למיס פולס על ידי מועדון הלילה פולס ב-2011. היא זכתה בכמה תחרויות יופי לאומיות, כולל "הבדרנית הלאומית של השנה" ב-2014, ו"מיס רנסנאס הלאומית" ב-2016. היא גם הופיעה ברחבי העולם כרקדנית הרקע של אנדי בל.
בפברואר 2017, טריניטי הוכרזה כאחת מ-14 המתמודדות בעונה התשיעית של המרוץ לדראג של רו פול.
היא זכתה בשלושה אתגרים בעונה (בפרק שלוש, שבע ועשר).
טריניטי הגיעה לגמר והפסידה בליפ סינק נגד פפרמינט לשיר "Stronger" של בריטני ספירס.
היא הוזכרה במערכון של סטארדיי נייט לייב במאי 2017.
טריניטי הוכרזה כאחת מ-10 המתמודדות בעונה הרביעית של המרוץ לדראג: אולסטארס ב-9 בנובמבר 2018. לאחר הופעתה באולסטארס, טריניטי התראיינה לווג על המחווה שלה לשמלת הפראדה המפורסמת שלבשה שרה פולסון.
מאוחר יותר, טריניטי זכתה בעונה יחד עם מונה אקס צ'יינג', לאחר שהייתה בפסגה ארבע פעמים בעונה (בפרק אחד, שלוש, שבע ותשע), וזכתה בשני ליפ סינקים (בפרק אחד ותשע).
היא לוהקה כאחת מעשר בוגרות של המרוץ לדראג בתוכנית המרוץ לדראג של רופול: VIP, היכן שהיא שימשה כמנטורית ללוני לאב.
באפריל 2022, הוכרז שטריניטי תתחרה בעונה השביעית של המרוץ לדראג: אולסטארס, עונת המנצחות הראשונה של הזיכיון.
היא הגיעה לגמר, הפסידה בליפ סינק לשיר "So What" של פינק נגד מונה אקס צ'יינג' וסיימה במקום השלישי יחד עם שיי קוליי.
ב-2019, טריניטי הופיעה בפרק של התוכנית "Botched" בשביל ניתוח לתיקון השפה.
ב-3 בנובמבר 2019, טריניטי השיקה את הפודקאסט שלה "Werk with Trinity the Tuck", אשר כולל אורחים חוזרים ומיוחדים.
היא גם השתתפה בתוכנית יוטיוב בשם "Talking with the Tuck".
טרינטי השתתפה בקליפ של השיר "You Need to Calm Down" של טיילור סוויפט בתפקיד ליידי גאגא.
ב-2020, טריניטי הופיעה בסדרה המקורית של נטפליקס, "אי-ג'יי והמלכה" כמלכת דראג מפורסמת שמשתתפת בתחרויות יופי.
טריניטי הופיעה במגזינים אאוט, גיי טיימס, פינקניוז ועוד בהקשר למחווה שלה לתלבושות אייקוניות של מנצחות מהמרוץ לדראג של רו פול.
על הפרויקט, בשיתוף בן זוגה ליאו יאנוס, היא קיבלה תשבחות ממעריצים, בוגרות המרוץ לדראג והתקשורת.
טריניטי ומונה אקס צ'יינג' שיתפו פעולה עם יאנוס כדי ליצור תלבושות מהסרט "קדילאק של סופשבוע" כדי לחגוג את סיום המלוכה שלהן.
ב-2019, פאנל של שופטים ממגזין ניו יורק דירג אותה במקום ה-15 ברשימת "מלכות הדראג החזקות ביותר באמריקה", דירוג של 100 משתתפות מהמרוץ לדראג.
ביוני 2020, טריניטי ראיינה את סינדי לאופר כחלק מסדרת היוטיוב שלה "We Stan" כדי לדבר על מהומות סטונוול ועל החשיבות של אקטיביזם.
ב-2020, טריניטי השיקה את תחרות הדראג הדיגיטלית הכוללנית שלה, "Love for the Arts" בטוויץ', היכן שמתמודדות מכל העולם מתחרות כדי לגלות מי אומנית הדראג הטובה ביותר.
ב-2022, טריניטי השיקה, יחד עם Producer Entertainment Group, את המותג שלהם של וודקה בטעמים בחסות "Serv Vodka".
במהלך הפרק הראשון של העונה הרביעית של המרוץ לדראג: אולסטארס, היא הופיעה עם שיר מקורי בשם "The Perfect Tuck" במופע הכישרונות של הפרק, וזכתה באתגר.
השיר שוחרר להורדה דיגיטלית באותו היום.
היא הופיעה בקליפים של לטריס רויאל לשיר "Excuse the Beauty" ושל אג'ה לשיר "I Don't Wanna Brag".
ב-29 בנובמבר 2019, טריניטי הוציאה סינגל לחג בשם "Trinity Ruins Christmas".
ב-2021, טריניטי הוציאה את המיני-אלבום "Mood Swing" שכולל את הסינגלים "Witch" ו-"Call Me Mommy Daddy" יחד עם ג'וזאה פלורס.
ב-2022, טריניטי הוציאה את "Walk.
מאז לפחות אמצע 2017, טיילור גרה באורלנדו, פלורידה.
היא עברה ניתוחים פלסטיים, כולל באוזניים ובאף אצל מייקל סאלזהור.
ב-31 במרץ 2022, היא יצאה כא-בינארית וטרנסג'נדרית.
היא משתמשת בכינויי הגוף היא/They.
+שנהשםתפקידהערותמקור2017המרוץ לדראג של רו פול: עונה 9מתמודדתפיינליסטיתרופול: הכול בחוץ: עונה 82018-2019המרוץ לדראג: אולסטארס עונה 4מתמודדתזוכה2019אסונות מפלסטיקעצמהאורחת2020איי-ג'יי והמלכהדניאל דופריתפקיד אורח.
פרק "דאלאס"2020המרוץ לדראג של רופול: VIPעצמה/מנטורית2020Watch What Happens Live with Andy Cohenעצמהעונה 17, פרק 432020המרוץ לדראג: אולסטארס עונה 5עצמה (אורחת)פרק 8: "Clap Back"2021Celebrity Karaoke Club Drag Editionעצמה/מתמודדתזוכה2022המרוץ לדראג: אולסטארס עונה 7מתמודדתמקום 3רופול: הכול בחוץ: אולסטארס: עונה 4Countdown to All Stars 7: You're a Winner Babyעצמהספיישל של VH1The Viewעצמהאורחת
+שנהגוףקטגוריהעבודהתוצאהמקור2019Reality Television Awardsחביבת הקהלהמרוץ לדראג של רו פולניצחהפרסי הווידאו קליפים של MTVקליפ השנה"You Need to Calm Down" של טיילור סוויפטניצחה
טריסטן טסאליקיס ווקצ'ביץ' (בסרבית: Тристан Чаликис Вукчевић; נולד ב-11 במרץ 2003) הוא כדורסלן סרבי המשחק בעמדות הפאוור פורוורד והסנטר בוושינגטון ויזארדס מליגת ה-NBA.
אביו, דושאן ווקצ'ביץ', הוא כדורסלן עבר, וטריסטן נולד באיטליה, בעת שאביו שיחק במונטפסקי סיינה.
אמו, ג'ייד, היא אשת עסקים שוודית־יוונית ודוגמנית בגדי ים לשעבר.
ווקצ'ביץ' מחזיק בדרכון סרבי, שוודי ויווני, וזכאי לייצג גם את נבחרות בוסניה והרצגובינה, איטליה וספרד.
ווקצ'ביץ' גדל באיטליה, שם שיחק אביו עד לפרישתו ב-2012, ואז שבה המשפחה לאתונה וטריסטן החל לשחק במחלקת הנוער של אולימפיאקוס.
בשנת 2018 הצטרף למחלקת הנוער של ריאל מדריד, ושנה לאחר מכן החל לשחק בקבוצת המילואים הבוגרת של המועדון, ואף התאמן עם הקבוצה הבכירה.
ב-2 בספטמבר 2020 ערך את הופעת הבכורה שלו בקבוצה הבוגרת במשחק קדם־עונה נגד ריאל בטיס, וקלע 8 נקודות בניצחון קבוצתו 68–66. ב-11 באוקטובר ערך את הופעת הבכורה המקצוענית הראשונה שלו בניצחון קבוצתו 90–65 על גראן קנריה, ובמהלך המשחק קלע 2 נקודות והוסיף 2 ריבאונדים ב-4 דקות משחק.
ב-27 בינואר 2022 חתם בפרטיזן בלגרד הסרבית.
טְרִינִיטִי הָאוּס היא רשות המגדלורים של אנגליה, ויילס, איי התעלה וגיברלטר.
רשות זו אחראית גם על ההתקנה והתחזוקה של עזרי ניווט נוספים, כמו אוניות מגדלור, מצופים (לסימון, לניווט ועוד) ומערכות קשר-רדיו ותקשורת-לוויינית ימיות.
טריניטי האוס משמש גם כרשות המוסמכת לנתבי אוניות לים הפתוח (deep sea pilots), והיא מעמידה נתבים מומחים לרשות אוניות סוחר השטות במימי צפון אירופה.
בנוסף לכך, טריניטי האוס הוא גם קרן צדקה ימית, המחלקת כספים לרווחת ימאים בגמלאות, להכשרת קדטים צעירים ולקידום בטיחות השיט בים.
בשנת הכספים שהסתיימה במרץ 2013 הוציא הארגון 6.5 מיליון ליש"ט לקידום מטרותיו.
מימון שירות המגדלורים מגיע מאגרות מגדלור , הנגבות מכל כלי השיט המסחריים הפוקדים את נמלי האיים הבריטיים; גובה האגרה מחושב לפי התפוסה נטו של האונייה, והוא נקבע על ידי משרד התחבורה ומתעדכן מדי שנה.
מימון ארגון הצדקה נעשה בנפרד.
האגודה נוסדה ב-1514. הנגיד (Master) הראשון שלה היה תומאס סְפֶּרְט , רב החובלים של "מרי רוז", אוניית הדגל של הנרי השמיני, מלך אנגליה, ושל אוניית המלחמה "אנרי גראס א-דייה".
טרינמול קונגרס הכלל-הודי (בבנגלית: সর্বভারতীয় তৃণমূল কংগ্রেস) היא מפלגה פוליטית בהודו שמרכזה במערב בנגל.
מפלגת טרינמול קונגרס הוקמה ב-1998 על ידי ממאטה בנרג'י, חברת הקונגרס הלאומי ההודי שנקלעה למחלוקת עם מנהיג הקונגרס במערב בנגל, סומאן מיטרה .
ממטה טענה שהקונגרס אינה רצינית במאבקה מול המפלגה הקומוניסטית של הודו (מרקסיסטית), מפלגת השלטון במערב בנגל משנות השבעים.
בעקבות כך היא הודחה מהמפלגה בדצמבר 1997 ופנתה לדרך עצמאית, כשמפלגתה נרשמה על ידי ועת הבחירות של הודו באותו חודש, כשהיא פותחת את המפלגה באופן רשמי ב-1 בינואר 1998. המפלגה החדשה הקימה ברית עם מפלגת העם ההודית ויחד המפלגות חתרו תחת שלטונה של המפלגה הקומוניסטית של הודו (מרקסיסטית).
המאבק הפולטי גלש למהומות מקומיות ומאבקים אלימים בין תומכי המפלגות ברחבי המדינה, כשמהומות ומאבקים מתחוללים ברחבי המדינה עד ל-2000.
המפלגה הייתה שותפה ב וממטה ברנג'י הייתה שרת הרכבות בממשלת אטאל ביהארי ואג'פאיי.
ב-2000 זכתה המפלגה בבחירות למועצה המוניצפאלית של קולקטה, שהייתה לראשונה מזה עשרים שנה שלא בשליטת החזית השמאלית.
ב-2001 פרשה המפלגה מקואליציית מפלגת העם ההודית בעקבות פרשת שחיתות, וחתמה על הסכם מול הקונגרס הלאומי ההודי בבחירות לאספה המחוקקת של מערב בנגל ב-2001. בבחירות זכתה המפלגה ב-60 מושבים מתוך 226 שהתמודדה עליהם.
נקודת המפנה של המפלגה הייתה ב-2006, כשממשלת מערב בנגל, בהנהגת המפלגה הקומוניסטית של הודו (מרקסיסטית), החליטה לקדם פרויקט להקמת אזור סחר מיוחד לכימיקלים ב, תוך הפקעת חלק נרחב מהעיר ועקירתם של כ-70,000 איש.
ההחלטה הובילה למחאות נרחבות באזור, שנתמכו על ידי המפלגה.
ב-14 במרץ 2007 פתחה המשטרה, לצד פעילי המפלגה הקומוניסטית, באש על המפגינים, כש-14 נהרגים.
האירוע גרם להפעלת לחץ על ממשלת מערב בנגל, שנאלצה לבטל את התכנית.
לצד זאת, הטרינמול קונגרס נהפכה לגורם דומיננטי במדינה.
בבחירות ללוק סבהה ב-2009 חתמה המפלגה על הסכם חלוקה עם הקונגרס הלאומי ההודי, כהברית זוכה ב-26 מתוך 42 מושבים של המדינה בלוק סבהה, 19 מהם לטרינמול קונגרס.
המפלגה הייתה לשותפה בממשלת מאנמוהאן סינג השנייה.
בבחירות לאספה המחוקקת של מערב בנגל ב-2011 זכתה המפלגה ב-184 מתוך 294 מושבים באספה, והיא שולטת במערב בנגל מאז.
בספטמבר 2012 הודיעה המפלגה על משיכת חברותה בחזית הפרוגרסיבית המאוחדת (UPA), קואליציית המפלגות שבהנהגת הקונגרס.
בספטמבר 2016 הכירה ועדת הבחירות של הודו במפלגה כמפלגה לאומית, לאחר שהמפלגה זכתה ב-6% מהקולות בחמישה ממדינות הודו בבחירות ללוק סבהה ב-2014, הכמות הנדרשת עבור הגדרה זו.
מעמד המפלגה הלאומית ניטל מהמפלגה באפריל 2023 בעקבות חולשתה בבחירות ללוק סבהה ב-2019 לצד בחירות במדינות הודו.
המפלגה חברה ב (I.N.D.I.A), איחוד מפלגות האופוזיציה שהוקמה על ידי הקונגרס ב-2023.
המפלגה נעדרת מסמך אידאולוגי מחייב, ונטען כי היא חסרת אידאולוגיה יציבה ונוטה לפופוליזם.
בהיותה פלג פורש מהקונגרס הלאומי ההודי, המפלגה היא בעלת גוון אידאולוגי דומה לקונגרס, כשהיא מקדמת כלכלה ליברלית ברמה, תוך הקפדה על רטוריקה פרו-קבוצות מוחלשות באוכלוסייה.
לצד זאת, המפלגה מציגה גוון מסוים של לאומיות בנגלית.
בנוסף, התמודדו מועמדים מטעם המפלגה באוטר פרדש, טריפורה, מגהלאיה, מניפור, גואה, אסאם וארונאצ'ל פרדש, אך לא היוו השפעה ממשית על הפוליטיקה במדינות אלו.
טרינשט (בקטלאנית: Trinxat; בספרדית: Trinchado) הוא מאכל מהרי הפירנאים, בעיקר אנדורה והקומרקונים הקטלאניים של Cerdanya ו-Alt Urgell.
המאכל עשוי מתפוחי אדמה, כרוב ובשר חזיר, ומזכיר באבל אנד סקוויק.
השם, שפירושו "מעוך" או "קצוץ", הוא חלק העבר של המילה הקטלאנית trinxar, שפירושה "לחתוך".
לפעמים הוא מוגש עם מליח או נאכל בפני עצמו עם לחם.
המאכל נראה כמו טורטייה קטנה, משובצת בחתיכות כרוב שנותנות לה מגע של ירוק כהה.
הוא נאכל בדרך כלל במהלך החורף, בהיותו מזון מחמם.
הוא מלווה לעיתים קרובות עם בייקון.
זוהי מנה בולטת במטבח ההרים הקטלוני והפסטה דל טרין נחגגת מדי שנה ב-Puigcerdá.
המרכיבים הם תפוח אדמה, כרוב חורף, מלח, בשר חזיר או בייקון, ולתיבול שמן זית ושום.
באזור אלטו אורגל מחליפים לעיתים קרובות את הבייקון בחלקי חזיר אחרים.
טריניטי קולג' ובשמו המלא הרשמי: הקולג' של השילוש הקדוש והבלתי ניתן לפיצול של אוניברסיטת אוקספורד, מייסודו של האביר סר תומאס פופ ; בלטינית: Collegium Sanctae et Individuae Trinitatis in Universitate Oxon.
ex Fundatione Thomae Pope Militis) הוא אחד הקולג'ים המנהליים של אוניברסיטת אוקספורד באנגליה.
הקולג' נוסד בשנת 1555 על ידי סר , על אדמה שהייתה שייכת בעבר ל, ביתם של נזירים בנדיקטינים מקתדרלת דרהאם .
על אף גודלו הפיזי, הקולג' קטן יחסית מבחינת מספר הסטודנטים, העומד על כ-400. הוא הוקם כמוסד לגברים בלבד, אך מאז 1979 פועל בחינוך משותף.
נכון לשנת 2022, סך הכספים של טריניטי הסתכם ב-212 מיליון ליש"ט, כולל הקדש כספי של 181 מיליון ליש"ט.
השטח שבו עומד כעת טריניטי קולג' היה שייך במקור לדרהאם קולג', שנבנה עבור נזירים בנדיקטינים מקתדרלת דרהאם.
קולג' זה נוסד לאחר רכישת הקרקע בשנת 1291, אם כי נזירים נשלחו לאוקספורד במשך כמה שנים לפני כן.
הקרקע נמסרה לכתר במרץ 1545, והוענקה לבעלים פרטיים ב-1553. לאחר מכן נרכשה על ידי עובד המדינה תומאס פופ ב-20 בפברואר 1555, שייסד את טריניטי קולג' זמן קצר לאחר מכן.
טריניטי קולג' נוסד בשנת 1555 על ידי סר תומאס פופ בתקופת הרפורמציה הפרוטסטנטית.
פופ היה קתולי וחשוך ילדים, והוא קיווה שעם ייסוד הקולג' הוא ייזכר בתפילות תלמידיו.
שרידיו עדיין עטופים ליד מזבח הקפלה.
הקרן המקורית תמכה בנשיא, 12 עמיתים ו-12 חוקרים, ועד 20 בוגרי תואר ראשון.
החברים נדרשו לעבור הסמכה לכהונה ולהישאר רווקים.
הקולג' נשאר מוסד לגברים בלבד עד 1979, כאשר (בדומה לקולג'ים אחרים באוקספורד) הוא החל לאפשר לנשים ללמוד לתואר ראשון.
כעת הקולג' הוא מעורב מגדרית לחלוטין וכולל מגורים משותפים.
בין 2015 ל-2017, 41.1% מבוגרי התואר הראשון בבריטניה שהתקבלו לטריניטי הגיעו מבתי ספר ממלכתיים.
הכניסה הראשית לקולג' נמצאת ב, הממוקם בין קולג' בייליול וחנות הספרים , ומול רחוב טורל.
הוא מוקף בגדר של כלונסאות ברזל ולא בחומה, והשערים הכחולים הייחודיים שלו מספקים מראה פתוח ונגיש יותר מאשר קולג'ים אחרים באוקספורד.
החלק האחורי של הקולג' קרוב אל , ויש לו כניסות הן ב והן ב.
בנוסף לארבע עיקריות, יש לקולג' מדשאה גדולה וגנים, הכוללים שטח קטן של חורש.
טריניטי נבנה סביב אחת, הידוע כיום כ"מרובע דרהאם", על שם קולג' דרהאם שהיה ממוקם שם בעבר.
הקפלה, שנחנכה ב-1694, הייתה קפלת הקולג' הראשון שתוכנן כולו בסגנון הבארוק.
התכנון נעשה על ידי , עם עצות של כריסטופר רן.
בראש המגדל המערבי ניצבים ארבעה פסלי נשים, המייצגים אסטרונומיה, גאומטריה, רפואה ותאולוגיה.
הצד הצפוני של החצר המרובעת תוכנן על ידי כריסטופר רן ונבנה בשנים 1665–1668 כבלוק עצמאי מצפון לחצר המרובעת דרהאם.
הצד המערבי נוסף לאותה תוכנית בשנת 1682.
החצר המרובעת הקדמית שממוקמת בין החצר המרובעת של דרהאם לרחוב ברוד, נוצרה על ידי הבניינים החדשים (1883–1885) ומגורי הנשיא (1885–1887), שעוצבו על ידי .
היא כוללת גם כמה מבנים ישנים יותר ברחוב ברוד: ארבעה קוטג'ים ישנים ו-קטל הול, בית אבן שנבנה על ידי הנשיא בסביבות 1620.
החצר המרובעת של הספרייה ממוקמת בין הבניינים החדשים של ג'קסון והספרייה החדשה שנבנתה בין 1925–1928, כאנדרטת זיכרון לחברי הקולג' שנספו במלחמת העולם הראשונה.
הבניין תוכנן על ידי ג'יי אוסבורן סמית', עם הגג המעוגל והמעוטר שעוצב על ידי האדריכל .
בנייני קמברבאץ' מצפון ומדרום תוכננו על ידי ומורי ונבנו בשנים 1964–1966. חדר נורינגטון (על שם סר , נשיא לשעבר של הקולג') של חנות הספרים בלקוולס, שגודלו 930 מ"ר, נמצא מתחת לחצר הספרייה.
בשנת 2018 קיבל הקולג' אישור תכנון לבניין חדש, מצפון לחצר הספרייה ול של האוניברסיטה ויחליף את בניין קמברבאץ' הצפוני.
בניין לוין נפתח בשנת 2022.
הקולג' מציע מעונות לכל הסטודנטים לתואר ראשון.
מגורי שנה א' וב' ממוקמים באתר הראשי של הקולג', ושנים ג' ו-ד' בבנייני הקולג' ב.
מקהלת קפלת טריניטי קולג' מורכבת משמונה זמרי מקהלה המקבלים מלגה ומעל לשלושים זמרים בהתנדבות.
לקולג' יש את אחת ממקהלות הקפלה הגדולות באוניברסיטה ורוב החברים הם מהקולג'.
המקהלה שרה תפילת ערב שבועית ביום ראשון ולעיתים בטקסים שבועיים המציינים אירועים בקולג'.
לטריניטי קולג' אין מנהל מוזיקלי, והאחריות נופלת על נגני העוגב ומפוקחת על ידי הכומר.
במשך למעלה מארבע מאות שנים, למדו בטריניטי מספר סטודנטים בולטים שהובילו קריירות בתחומי אקדמיה, פוליטיקה, מדע, דתות ואמנויות.
בטריניטי למדו שלושה ראשי ממשלה בריטיים, מה שמציב אותו במקום השלישי אחרי כרייסט צ'רץ' ובייליול קולג', במספר הבוגרים שכיהנו בתפקיד זה.
טרינלי טאיה דורג'ה (בטיבטית: ཕྲིན་ལས་མཐའ་ཡས་རྡོ་རྗེ།; 6 במאי 1983) הוא איש דת טיבטי, הוא הגלגול ה-17 של קרמאפה שהוכר על ידי קונזיג שמאר רינפוצ'ה ה-14 מיפאם צ'וקיי לודרו.
קרמאפה הוא ראש של אסכולת הקארמה קאג'יו, אחת מהאסכולות הגדולות של הבודהיזם הטיבטי.
טאיה דורג'ה נולד ב-1983 בלהסה, טיבט.
הוא הבן הגדול של מיפאם רינפוצ'ה, לאמה מאסכולה נינגמה, ודצ'ן וונגמו, בת למשפחה אצילית, צאצאית למלך גיסר של ממלכת לינג.
ברגע שהוא התחיל לדבר טאיה דורג'ה אמר שהוא קרמאפה.
ב-1994 טאיה דורג'ה יחד עם משפחתו נמלט מטיבט לנפאל ומשם להודו.
באותה שנה הומלך טאיה דורג'ה כקרמאפה ה-17 על ידי שמארפה במכון הבודהיסטי הבינלאומי של קרמאפה (Karmapa International Buddhist Institute) בניו דלהי שבהודו.
טאיה דורג'ה קיבל הכשרה והסמכות בפילוסופיה ובתרגול בודהיסטיים.
בין המורים שלו היו שמאר רינפוצ'ה ה-14, פרופסור סמפה דורג'ה וקנפו צ'ודראק טנפל.
כהשלמת החינוך הנזירי שלו ב-2003 טאיה דורג'ה הומלך כווידיאדהרה - מחזיק החוכמה.
יחד עם החינוך המסורתי הבודהיסטי טאיה דורג'ה קיבל חינוך מערבי מודרני ממורים אנגליים ואוסטרליים וגם כן יסודות הפילוסופיה המערבית מפרופסור האריסון פמברטון מאוניברסיטת וושינגטון וליי שבארצות הברית.
מאז השלמת חינוכו טאיה דורג'ה נוסע ברחבי העולם ונפגש עם תלמידיו, נוער, מנהיגי העולם ודמויות בולטות בתחומי רוחניות, שלום, פתירת סכסוכים וחינוך.
טאיה דורג'ה כלאמה קו-המשכיות של אסכולת הקארמה קאג'יו הוא פטרון רוחני של כ-900 מנזרים ומרכזי מדיטציה.
בתוכם מרכזי מדיטציה חילוניים של בודהיזם דרך היהלום שנוסדו על ידי לאמה אולה נידהל, מרכזי לימוד ומדיטציה של דהגפו קאג'יו לינג, מרכזים של בודהי פאת' או קארמה מיגיור לינג.
פעם בשנה בדצמבר טאיה דורג'ה מנהיג את קאג'יו מונלם - אחד מהאירועים המשמעותיים ביותר בבודהיזם הטיבטי שמתקיים בבודגאיה שבהודו.
בנוסף טאיה דורג'ה הוא מייסד של עמותה בודהיסטית בינלאומית KIBS (Karmapa International Buddhist Society) שהיא ארגון צדקה המפיץ חינוך בודהיסטי קלאסי ותרבות טיבטית.
העמותה מנהלת את המכון הבודהיסטי הבינלאומי של קרמאפה.
מ-2005 בשמו של קרמאפה פועלת עמותה ללא מטרות רווח - פרויקט שירותי הבריאות של קרמאפה (Karmapa's Healthcare Project) - שמטרתה לשפר את מצבם של שירותי הבריאות באזור ההימלאיה.
טריסטן לייק לאבו הוא שחקן ומוזיקאי אמריקאי.
לאבו נולד בלוס אנג'לס, קליפורניה, לג'ף לאבו וג'ניפר לאבו.
יש לו אחות צעירה, אריה ליריק לאבו, שהיא גם שחקנית.
הוא שיחק את ריד הלסטרום באופרת הסבון, צעירים חסרי מנוח לאבו הוא מוזיקאי וחבר בלהקת הרוק האלטרנטיבי בלטו מלוס אנג'לס.
שנה כותרת תפקיד הערות 2006 סופרמן חוזר ג'ייסון וייט 2007הבייביסיטר מקס איסטמן סרט טלוויזיה 2011 צ'סטרג"יקובסרט קצר 2012Least Among Saintsויידהוואי חמש-אפס איתן אוונה עונה 3, פרק 11 2013All American Christmas Carol הארליThe Christmas Spirit כריסטופר סרט טלוויזיה 2016–20 צעירים חסרי מנוח ריד הלסטרוםתפקיד חוזר 2020The F**k-It List לס
שנה פרס קטגוריה עבודה תוצאה 2007 פרס סאטורן ההופעה הטובה ביותר של שחקן צעיר יותר סופרמן חוזר פרס האמן צעיר ההופעה הטובה ביותר בסרט עלילתי פרסי אמי לבידור בשעות היום שחקן צעיר מצטיין בסדרת דרמה צעירים חסרי מנוח
טריניטי ריין מויר-רודמן היא כדורגלנית אמריקאית המשחקת בעמדת החלוצה בוושינגטון ספיריט מה-NWSL ובנבחרת ארצות הברית.
רודמן נבחרה על-ידי וושינגטון בבחירה השנייה בדראפט ה-NWSL ב-2021 בגיל 18, והפכה לכדורגלנית הצעירה ביותר שנבחרה בדראפט ה-NWSL נכון לאותו הזמן.
היא זכתה באליפות ה-NWSL וזכתה בפרסי רוקי הליגה, הרכב העונה והכדורגלנית הצעירה של השנה בארצות הברית בעונתה הראשונה ב-2021.
רודמן נולדה בניופורט ביץ', קליפורניה, למישל מוייר וכדורסלן העבר דניס רודמן.
רודמן, גדלו בעיקר בבית אמם בדרום קליפורניה.
יש לה אחות-חורגת, אלכסיס רודמן.
רודמן החלה לשחק כדורגל כשהיא בת 6 ואמרה שזה "הרגיש כמו בית" בשבילה כבר בגיל 7-8. היא קיבלה עידוד מאמה ואחותה להגשים את חלומה להפוך לכדורגלנית מקצוענית.
רודמן החלה לשחק כדורגל קבוצות עם סאות' קליפורניה בלוז בגיל 10. קבוצתה זכתה בארבע אליפויות בליגה הלאומית למועדונים ושמרה על רצף של חמש שנים ללא הפסדים.
מאמנה גרג בייקר, סיפר שטריניטי הייתה "אחת מהילדים האתלטיים ביותר בדרום קליפורניה מהיום בו דרכה במגרשים." באותה תקופה קיבלה רודמן את הכינוי הלא-מחמיא "טריניטי איבודים" עקב הפעמים הרבות בהן איבדה את השליטה בכדור במהלך משחקים.
רודמן שיחקה עבור קבוצת הכדורגל של תיכון קורונה דל מר במשך שנה אחת לפני שעברה לתיכון הקתולי ג.
סרה ליד סאן חואן קפיסטראנו אך לא שיחקה עבור התיכון.
בתחילה רודמן התחייבה לשחק כדורגל קולג'ים עבור לוס אנג'לס ברוינס לפני שהחליטה ללכת בעקבות אחיה והצטרפה לוושינגטון קאוגרס בתחילת עונת 2020. עם זאת, היא לא שיחקה כלל בקולג'ים כיון שהעונה בוטלה עקב מגפת הקורונה והחליטה להפוך למקצוענית.
בגיל 18, רודמן הפכה לכדורגלנית הצעירה ביותר בהיסטוריה שנבחרה בדראפט ה-NWSL כשוושינגטון ספיריט בחרה בה כבחירת הדראפט הראשונה שלה (שנייה בסך הכל) בדראפט 2021. לפני שנבחרה בדראפט על-ידי וושינגטון, רודמן מעולם לא הייתה בוושינגטון די.
ב-10 באפריל 2021 ערכה רודמן את הופעת הבכורה שלה בכדורגל המקצועני במסגרת גביע צ'אלנג', והבקיעה שער חמש דקות לאחר שעלתה כמחליפה.
היא שיחקה בכל ארבעת המשחקים של ספיריט במהלך הטורניר, ובישלה את שער הניצחון של אשלי סאנצ'ז בניצחון 0–1 על רייסינג לואיזוויל ב-15 באפריל.
וושינגטון סיימה במקום הרביע במחוז מזרח עם ניצחון, שני תוצאות תיקו והפסד.
במהלך עונת 2021, רודמן הייתה הכובשת השנייה בטיבה בקבוצה עם שבעה שערים.
הקבוצה סיימה שלישית בטבלה בעונה הסדירה והעפילה לפלייאוף.
לאחר שספיריט ניצחה את נורת' קרוליינה קורייג' 0-1, רודמן כבשה בניצחון 1–2 על או.אל.
ריין ועלתה לגמר, בו התמודדה מול שיקגו רד סטארס.
רודמן סייעה לספיריט לזכות באליפות הראשונה שלה עם בישול לשער הניצחון של קלי אוהרה.
כשהיא בת 19, רודמן הפכה לכדורגלנית הצעירה בהיסטוריה שבישלה בפלייאוף.
ב-17 בנובמבר 2021, רודמן זכתה בפרסי רוקי השנה והרכב העונה.
בחודש שלאחר מכן היא זכתה בפרס הכדורגלנית הצעירה של השנה בארצות הברית.
ב-2 בפברואר 2022 חתמה רודמן על הארכת חוזה במדי וושינגטון עד עונת 2024, עם אפשרות להארכה לעונת 2025. אמצעי התקשורת דיווחו ששווי החוזה החדש היה 1.1 מיליון דולר, מה שהפך את רודמן לכדורגלנית בעלת השכר הגבוה ביותר בהיסטוריית ה-NWSL.
לאחר מכן, סיפרה רודמן בראיון ל־ESPN: "אני האדם ששבר את הסטיגמות בנושא הזה.
אני סוללת את הדרך לכדורגלניות צעירות ומראה למבוגרות ממני שאלה הסכומים שהן היו אמורות לקבל מלכתחילה."
ב-13 באוגוסט 2022, רודמן הוכרזה כמועמדת לפרס כדור הזהב לנשים.